Hun deltok i IFAM Outdoor Meeting i Belgia i juni, og løp der inn til fjerdeplass på 400 meter hekk. En uke senere deltok hun i Hyundai Grand Prix i Florø, der hun vant 400 meter hekk. Hun satte personlig rekord på 400 meter under Bislett Games, da hun løp på 54,35 sekunder og kom på sjetteplass i den nasjonale konkurransen. Norge deltok i Superligaen under Lag-EM i friidrett 2013, og Svortevik deltok der på Norges lag på 4 x 400 meter stafett, men Norge ble diskvalifisert. I juli deltok hun i Junior-EM i friidrett 2013, og kom der på fjerdeplass på 400 meter hekk.